கேள்வி: தௌசா மாவட்டம் - மாவட்ட நிர்வாகம் குறித்து விரிவாக சொல்லுங்கள்.
பதில்: தௌசா மாவட்டம் தௌசா, நாகல் ராஜாவதன், லால்சோத், சிக்ராய், மக்வா, லவன், பஸ்வா என ஏழு வருவாய் வட்டம்; பண்டிக்குய், தௌசா, லால்சோத், சிக்கிராய், மாக்வா மற்றும் லவன் என ஆறு ஊராட்சி ஒன்றியம் கொண்டுள்ளது.
கேள்வி: தௌசா மாவட்டம் - மக்கள் தொகையியல் குறித்து விரிவாக சொல்லுங்கள்.
பதில்: இந்திய மக்கள் தொகை கணக்கெடுப்பு, 2011 படி இம்மாவட்டத்தின் மொத்த மக்கள் தொகை 1,634,409 ஆக உள்ளது. கிராமப்புறங்களில் 87.65% மக்களும்; நகரப்புறங்களில் 12.35% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 24.09% ஆக உயர்ந்துள்ளது. மக்கள் தொகையில் 857,787 ஆண்களும்; 776,622 பெண்களும் உள்ளனர். ஆயிரம் ஆண்களுக்கு 905 பெண்கள் என்ற விகிதத்தில் பாலின விகிதம் உள்ளது. 3,432 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 476 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 68.16% ஆகவும், ஆண்களின் படிப்பறிவு 82.98% ஆகவும், பெண்களின் படிப்பறிவு 51.93% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 258,144 ஆக உள்ளது. [http://www.census2011.co.in/census/district/434-dausa.html Dausa District : Census 2011 data]
கேள்வி: தௌசா மாவட்டம் - சமயம் குறித்து விரிவாக சொல்லுங்கள்.
பதில்: இம்மாவட்டத்தில் இந்து சமயம் மக்கள் தொகை 1,582,335 (96.81 %) ஆகவும்; இசுலாம் மக்கள் தொகை 45,488 (2.78 %) ஆகவும்; சமணம், சீக்கியம், கிறித்தவம், பௌத்தம் மக்கள் தொகை மிகக் குறைவாகவும் உள்ளது.